452 COGITATIONES DE SCIENTIA HUMANA. 



ces liceret. Sed cum templum sanctum ad instar mundi, 

 mundoque ipsi quantum fieri potest parallelum et con- 

 centricum, fundandum sit, merito exemplar per omnia 

 sequi oportet. Nam quod essentia dignum est id etiam 

 dignum est reprassentatione. Scientia autem vera nil 

 aliud est quam essentiae repraesentatio sive imago. At- 

 que certe quemadmodum e certis putridis materiis optimi 

 odores se diftundunt, ita et ab instantiis sordidis (quibus 

 ut ait Plinius etiam honos praefandus sit) quandoque 

 eximia lux et informatio exhibetur. Eodem modo et 

 res tenues locupletes saepe testes sunt. Bulla in aquis 

 est res exilis et quasi ludicra ; tamen baud aliam in- 

 stantiam reperias quae duarum rerum paulo obscurio- 

 rum commodius fidem faciat. Una est de appetitu 

 continuitatis etiam in Liquidis; altera quod aer non 

 magnopere feratur sursum. Etiam nobile illud inven- 

 tum de acu nautica, quae stellis ipsis est stella certior, 

 in acubus ferreis, non in virgis aut vectibus ferreis, se 

 conspiciendum dedit. Itaque postulanda est ab ho- 

 minibus res difficilis sane, et a natura humana prorsus 

 aliena, sed imprimis utilis. Haec est ut eandem dili- 

 gentiam, attentionem, perspicaciam, in rebus vulgari- 

 bus, parvis, et obviis contemplandis et examinandis 

 sibi imperent, quam in rebus novis et magnis et miris 

 curiositas bumana adhibere solet : ratio enim non ali- 

 ter constat. Neque enim hoc est scire aut causam 

 reddere, si rara ad vulgata referantur et accommoden- 

 tur ; sed ut eorum quae raro et eorum quas frequenter 

 accidunt, causa? constantes et communes inveniantur. 



COGITATIO 10 a . 



Fabula de servo Midse ad libellos famosos pertinere 

 videtur. Narrant enim Midas cubicularium cum anim- 



